CELEX: 62021TN0405
Language: mt
Date: 2021-07-07 00:00:00
Title: Kawża T-405/21: Rikors ippreżentat fis-7 ta’ Lulju 2021 – Dexia Crédit Local vs SRB

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/38
            
         
      Rikors ippreżentat fis-7 ta’ Lulju 2021 – Dexia Crédit Local vs SRB
      (Kawża T-405/21)
      (2021/C 338/48)
      Lingwa tal-kawża: il-Franċiż
      
         Partijiet
      
      
         Rikorrent: Dexia Crédit Local (Pariġi, Franza) (rappreżentanti: H. Gilliams u J. M. Gollier, avukati)
      
         Konvenut: Bord Uniku ta’ Riżoluzzjoni
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord Uniku ta’ Riżoluzzjoni tal-14 ta’ April 2021 dwar il-kalkolu tal-kontribuzzjonijiet ex ante għas-sena 2021 għall-Fond Uniku ta’ Riżoluzzjoni, li għandha r-referenza SRB/ES/2021/22;
               
            
                  —
               
               
                  tikkundanna lill-Bord Uniku ta’ Riżoluzzjoni għall-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq ksur tal-Artikolu 69 tar-Regolament Nru 806/2014 permezz tad-deċiżjoni meħuda sa fejn tiffissa l-livell immirat għas-sena 2021 għal tmienja minn 1,35 % tad-depożiti koperti.
               
            
                  2.
               
               
                  It-tieni motiv ibbażat fuq l-illegalità tar-Regolament ta’ Delega 2015/63:
                  
                              —
                           
                           
                              għal ksur tal-prinċipju ta’ proporzjonalità sa fejn il-kalkolu tal-kontribuzzjoniijet ex ante lill-FUR, l-ewwel, ma huwiex konsistenti mal-għanijiet tar-Regolament Nru 806/2014, it-tieni, ma jieħux inkunsiderazzjoni l-fatt li r-rikorrenti hija stabbiliment ta’ kreditu b’ġestjoni estintiv li jibbenefika minn garanzija pubblika u li għalih, fil-prinċipju, qatt ma ser isir applikazzjoni tal-FUR u, it-tielet, jagħmel iktar oneruż ir-riżoluzzjoni b’mod ordnat tiegħu;
                           
                        
                              —
                           
                           
                              għal ksur tal-prinċipju ta’ ugwaljanza fit-trattament sa fejn jittratta b’mod identiku l-istabbilimenti b’ġestjoni estintiv taħt garanzija pubblika u l-istabbilimenti attivi.
                           
                        
            
                  3.
               
               
                  It-tielet motiv, sussidjarjament, ibbażat fuq il-ksur mis-SRB tal-prinċipji ta’ proporzjonalità u ta’ ugwaljanza fit-trattament għall-istess raġunijiet bħal dawk esposti fit-tieni motiv, sa fejn is-SRB ma osservax dawn il-prinċipji meta applika għar-rikorrenti, mingħajr adattament, id-dispożizzjonijiet tar-Regolament ta’ Delega Nru 2015/63.
               
            
                  4.
               
               
                  Ir-raba’ motiv ibbażat fuq l-assenza ta’ trasparenza u fuq in-nuqqas ta’ motivazzjoni sa fejn l-informazzjoni pprovduta ma tippermettix li jiġu eżerċitati utilment id-drittiijet tad-difiża.
               
            
                  5.
               
               
                  Il-ħames motiv ibbażat fuq l-assenza ta’ bażi legali tal-Artikoli 5, 69 u 70 tar-Regolament Nru 806/2014 sa fejn ġew adottati abbażi tal-Artikolu 114 TFUE filwaqt li mhux inkwistjoni approssimazzjoni tal-leġiżlazzjonijiet.
               
            
                  6.
               
               
                  Is-sitt motiv ibbażat fuq l-assenza ta’ bażi legali tal-Artikoli 5, 69 u 70 tar-Regolament Nru 806/2014 sa fejn kienu ġew adottati abbażi tal-Artikolu 114 TFUE minkejja li huma dispożizzjonijiet fiskali.